### Biroul Regional pentru Cooperare Transfrontalieră Timişoara

cu sediul central în Timişoara, str. Proclamaţia de la Timişoara nr. 5,

###### tel: 0356-426360, fax: 0356-426361, [www.brct-timisoara.ro](http://www.brct-timisoara.ro)

#### Scoate la concurs în data de **19.05.2017**:

##### **Economist CFPP**

în cadrul Departamentului Financiar, Contabil și Administrativ al

BRCT Timişoara

##### Persoană de contact:

Carmen Stojanović, Sef Birou RU și Comunicare

[carmen.stojanovic@brct-timisoara.ro](mailto:carmen.stojanovic@brct-timisoara.ro)

Concursul se va desfăşura în data de **19.05.2017** începând cu ora **10.00** la sediul BRCT Timişoara, str. Proclamaţia de la Timişoara nr. 5, şi va avea **patru secţiuni**:

|  |
| --- |
| * Probă scrisă din bibliografia de concurs; |
| * Probă scrisă de limba engleză; |
| * Probă practică de operare pe calculator; |
| * Interviu – cu membrii comisiei de concurs. |

**Termenul limită** pentru depunerea dosarelor de concurs: **12.05.2017**, **ora 16.00**, la sediul BRCT Timişoara. Candidaţii vor fi contactați până la data de 15.05.2017, ora 17.00despre eligibilitatea dosarelor şi participarea la concurs.

**Cerinţe:**

* Studii superioare de lungă durată absolvite cu diplomă de licenţă cu specializare economică;
* **Vechime** în muncă în domeniul **financiar - contabil de minim 3 ani**;
* Cunoştinţe de limba engleză: nivel mediu;
* Cunoştinţe foarte bune de operare pe calculator (MS Office).

**Documente necesare întocmirii dosarului de participare**:

* Copii ale diplomelor de studii;
* Curriculum vitae în **format european** (semnat şi datat);
* Scrisoare de intenţie (semnată şi datată);
* Cazier judiciar sau **declaraţie pe proprie** răspundere care să ateste că aplicantul nu deţine cazier judiciar;
* Adeverință de vechime în muncă / copie carte de muncă (după caz),
* Adeverinţă medicală – tip, pentru angajare;
* Copie după cartea de identitate;
* Formular de înscriere (la solicitarea dvs. se poate transmite prin

e-mail, sau se completează în momentul depunerii dosarului la sediul BRCT Timişoara).

# Profilul:

* Capacitate foarte bună de analiză şi sinteză a datelor şi informaţiilor şi atenţie la detalii;
* Capacitate organizatorică şi de management al activităţilor şi timpului;
* Capacitate foarte bună de comunicare şi relaţionare;
* Capacitatea de a lucra sub presiune şi cu termene limită;
* Capacitate de a lucra în echipă, de a colabora, respectând normele de conduită în timpul serviciului;
* Preocupare pentru perfecţionarea profesională şi reînnoirea permanentă a cunoştinţelor;
* rezistenţă la stres şi capacitate de a lucra cu termene limită;
* răspunde disciplinar, material, civil sau penal în cazul în care, prin neîndeplinirea unor sarcini sau atribuţii, se aduc prejudicii BRCT Timişoara sau programelor de cooperare transfrontalieră dintre România şi Republica Serbia gestionate de birou.

# Obiectivele generale ale postului:

* Exercita viza de control financiar preventiv propriu asupra operaţiunilor şi documentelor proprii BRCT Timişoara, conform reglementarilor legale în vigoare;
* Exercita viza de control financiar preventiv propriu aviz de plata asupra cererilor de avans si cererilor de rambursare ale beneficiarilor de fonduri nerambursabile din cadrul Programului INTERREG IPA de Cooperare Transfrontalieră România-Serbia;
* Răspunde de acordarea vizei de CFPP pe referatele de necesitate pentru achiziții publice de produse, servicii sau lucrări, pentru activitatea curentă și de investiții finanțate integral sau parțial din fonduri externe nerambursabile;
* Răspunde de verificarea și acordarea vizei de CFPP pe facturile fiscale emise de către furnizorii de bunuri/servicii/lucrări;
* Răspunde de verificarea și acordarea vizei de CFPP pe dispoziția de plată pentru efectuarea plăților din casierie și pentru dispoziția de încasare către casierie în vederea achitării de către angajat a avansurilor neconsumate, debitelor datorate, penalităților la deconturi etc.;
* Răspunde de verificarea și acordarea vizei de CFPP pe situațiile privind plata salariilor, precum și a obligațiilor fiscale aferente acestora;
* Efectuează înregistrări în registrele privind operaţiunile prezentate la viza de control financiar preventiv propriu;
* Sesizează Directorul economic asupra riscului depăşirii liniilor din bugetul aprobat şi propune măsuri de rezolvare a riscului apărut.

**Bibliografia pentru concurs:**

* **Legea nr. 315/2004** privind dezvoltarea regională în România(M.O. nr. 577/29.06.2004), **completată prin O.U.G. nr. 111/2004** (M.O. nr. 1115/27.11.2004);
* **Ordonanţa nr. 119/1999** republicată privind controlul intern/managerial şi controlul financiar preventiv republicata;
* **Ordinul nr. 923/2014** pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu, republicat
* **Legea contabilității nr. 82 din 24 decembrie 1991**, republicata;
* **Legea nr. 500 din 11 iulie 2002** privind finanţele publice;
* **Hotărârea nr. 518 din 10 iulie 1995** privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar;
* **Hotărârea nr. 1860 din 21 decembrie 2006** privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului;
* **Ordinul nr. 2634/2015 din 5 noiembrie 2015** privind documentele financiar-contabile;

Pentru legislația din domeniul de activitate al BRCT Timișoara și informații generale legate de programele derulate, vă rugăm să consultați paginile [www.romania-serbia.net](http://www.romania-serbia.net) și [www.brct-timisoara.ro](http://www.brct-timisoara.ro)